Մանկական զարգացման հիմնադրամում 17 տարվա ընթացքում աջակցություն է ստացել մոտավորապես 2000 երեխա։ Նրանցից շատերը տարիներով են սպասել, որ պետպատվերի շրջանակում աջակցություն ստանան, քանի որ այդպիսի երեխաները շատ են, իսկ պետական միջոցները՝ սուղ։ Միայն թե ժամանակն այս դեպքում ամենեւին էլ երեխաների օգտին չի աշխատում։ «Երբ երեխան 4-5 տարեկանում է մասնագիտական ծառայություն սկսում ստանալ, դա կարող է ավելի երկար տեւել, քան եթե 1.5 տարեկանում սկսեր բուժումը»։